《三山放翁先生生朝以筇竹杖为寿一首》
宋代·苏泂

信手公侯八十年，言归山泽更臞仙。
声名固自盖天下，耆老所当留日边。
满腹诗书真我有，一门簪笏自家传。
持来筇杖非无意，窃比东坡寿乐全。

作者简介：苏泂（一一七○～？）（与赵师秀同龄，生年参《文学遗产》一九八三年四期《赵师秀生年小考》），字召叟，山阴（今浙江绍兴）人。颂四世孙。生平事迹史籍失载，从本集诗篇可知，早年随祖师德宦游成都，曾任过短期朝官，在荆湖、金陵等地作幕宾，身经宁宗开禧初的北征。曾从陆游学诗，与当时著名诗人辛弃疾、刘过、王楠、赵师秀、姜夔等多有唱和。卒年七十馀。有《泠然斋集》十二卷、《泠然斋诗馀》一卷（《直斋书录解题》卷二○、二一），已佚。清四库馆臣据《永乐大典》辑为《泠然斋诗集》八卷。